Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 374/12/2202	Galanta, 30.10.2013
EEČ : 2-17-336-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 30.8.2012, spisová značka 3 Pv 374/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 20. 05. 2012 v čase o 16.00 h si zadovážili po predchádzajúcej dohode igelitový sáčok s obsahom sušenej konope - marihuany, ktorú si zadovážili za spoločné finančné prostriedky vo výške 10,- Eur v obci XXXXX od neznámej osoby, ktorú marihuanu počas celého dňa spoločne prechovávali v obci XXXXX až do doby 23.10 h dňa 20. 05. 2012, kedy ju dobrovoľne vydali hliadke Obvodného oddelenia PZ Trstice pri Obecnom úrade v XXXXX, pričom igelitový sáčok obsahoval marihuanu s hmotnosťou 316 mg, v ktorej bola zistená prítomnosť tetrahydrokanabinolu (THC) - hlavnej účinnej látky konope, v množstve väčšom ako 10 mg, čo zodpovedá 1 obvykle jednorazovej dávke drogy, ktorá látka je v zmysle zákona NR SR č. 139/1998 Z. z. zaradená do I. skupiny psychotropných látok.

Uznesením prokurátora Okresnej prokuratúry Galanta zo dňa 30.8.2012, spisová značka 3 Pv 374/12/2202, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry v Galante vedeným pod č. k.     3 Pv 374/12-9 zo dňa 24.8.2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obv. XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona spolupáchateľstvom podľa § 20 Trestného zákona.
	
Predmetné uznesenie nadobudlo právoplatnosť dňa 08.09.2012. Podľa § 216 ods. 2 Tr. poriadku účinného v čase rozhodovania bola obvinenému v rozhodnutí uložená skúšobná doba v trvaní 12 mesiacov, počas ktorej mu neboli uložené osobitné obmedzenia ani povinnosti. Skúšobná doba obvinenému uplynula dňa 08.9.2013.

	Vzhľadom k tomu, že obvinený v skúšobnej dobe viedol riadny život, súdom ani iným orgánom trestaný nebol a t.č. sa nevedie sa proti nemu trestné stíhanie, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Holbík
prokurátor